ડૉ. પાર્થ રાણાએ કહ્યું કે, ખુશી તેમની પાસે આવી ત્યારે ફટાકડાના કારણે ઈજા થવાથી જમણી આંખની કીકી અને મોતિયો ફાટી ગયો હતો અને વિટ્રિયસ જેલ (આંખની અંદરનું કુદરતી દ્વવ્ય) બહાર આવી રહ્યું હતું. આ જેલને સરખી રીતે કાઢી ત્યાં સફાઈ કરી આંખમાં ટાંકા લઈ તેને બંધ કરવામાં આવી હતી. 15 દિવસ બાદ ફરી સર્જરી કરી મોતીયો કાઢી નેત્રમણી મૂકવામાં આવ્યો હતો. આંખની પાછળનો પડદો પણ ખસેલો હતો તેને ઓપરેશન કરી જગ્યા ઉપર બેસાડવામાં આવ્યો હતો. આ તમામ ડૉ. પાર્થ રાણાની સ્પેશિયાલિટી અને એડવાન્સ સાધનોની મદદથી શક્ય બન્યું હતું. ઓપરેશન બાદના ફોલોઅપ દ્વારા દોઢ જ મહિનામાં ખુશીને પોતાની દૃષ્ટિ પાછી મળી ગઈ હતી.